Diari Oficial de la Generalitat Valenciana


Sumari del DOGV 9038, del 10-03-2021 (2021/1602)

Notificació de la sentència dictada en el procediment de guarda i custòdia número 760/2019.
-------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1602


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 760/2019. [2021/1602]  
De: Agata Pages Fernández.  
Procurador: Pascual Lloréns Cubedo.  
Contra: Jonathan Piñero Vázquez.  
En aquest procediment de guarda i custòdia contenciosa, seguit a instàncies d'Agata Pages Fernández, contra Jonathan Piñero Vázquez, s'ha dictat la sentència que, literalment, és com segueix:  
Sentència núm. 413/2020  
Castelló de la Plana, 17 de novembre de 2020  
 María Dolores Bellés Centelles, magistrada jutgessa de Primera Instància núm. 9 de Castelló de la Plana i del seu partit judicial, he conegut les actuacions de mesures en relació amb fills no matrimonials núm. 760/2019, promogudes per Agata Pages Fernández, representada pel procurador Pascual Lloréns Cubedo i defensada pel lletrat Rubén Cobo Balaguer, contra Jonathan Piñero Vázquez, en rebel·lia processal, en les quals ha sigut part el Ministeri Fiscal, representat per Antonio Llusar Martí.  
  
«Dispositiva  
Estime la demanda formulada pel procurador Pascual Lloréns Cubedo, en nom i representació d'Agata Pages Fernández, contra Jonathan Piñero Vázquez, i decrete l'adopció de les següents mesures definitives en relació amb la filla menor en comú, \*\*\*:  
  
1. L'exercici de la pàtria potestat sobre la filla i la guarda i custòdia s'atribueixen, de manera exclusiva, a la mare, Agata Pages Fernández.  
2. No s'estableix cap règim de visites en favor del pare, sense perjudici que puga sol·licitar-lo pel procediment que corresponga.  
3. El pare ha d'abonar, en concepte de pensió d'aliments per a la filla, la suma de 120 euros mensuals, que haurà d'ingressar dins dels cinc primers dies de cada mes en el compte bancari que designe la mare, i que s'actualitzarà anualment segons les variacions de l'IPC.  
Les despeses extraordinàries necessàries que genere la filla seran sufragades pels dos progenitors al 50%.  
Tot això, sense fer una imposició especial de les costes processals.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, des de la notificació.  
Expediu una testimoniança d'aquesta sentència, perquè conste en les actuacions, i guardeu-ne l'original en el llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, davant del lletrat de l'Administració de justícia. En done fe.  
I, atés que es desconeix el parador del demandat, Jonathan Piñero Vázquez, expedisc aquest edicte perquè li valga de notificació en deguda forma.  
  
Castelló de la Plana, 19 de febrer de 2021.- La lletrada de l'Administració de justícia: María Victoria García Ontalba.